ວໍຊິງຕັນ ສັບປະດານີ້: ລັດຖະສະພາ ຕ້ອງຜ່ານ ຮ່າງງົບປະມານ ໃຫ້ທັນ ເສັ້ນຕາຍ ໃນວັນສຸກ (ວີດີໂອ) 
ປະທານາທິບໍດີ Barack Obama ​ຈະໄປຮ່ວມ​ພິທີໄວ້ອາ​ໄລ​ແກ່ ອ​ະ​ດີດປະທານາທິບໍດີ Nelson Mandela ​​​ໃນ​ອາທິດ​ນີ້ ຂະນະທີ່ພວກຜູ້ແທນ ພາກັນຂຸ້ນຂ້ຽວ ເສັດສີ້ນວຽກງານ ໃຫ້ທັນທ້າຍປີ.
ການເດີນທາງໄປ ອາຟຣິກາໃຕ້ຂອງ ປະທານາທິບໍດີ ສະຫະລັດ ທ່ານ Barack Obama ເພື່ອເຂົ້າຮ່ວມພິທີໄວ້ອາໄລແກ່ ອະດີດ ປະທານາທິບໍດີ Nelson Mandela ເປັນຂ່າວໃຫຍ່ຈາກວໍຊິງຕັນ ໃນອາທິດນີ້  ຂະນະທີ່ ລັດຖະສະພາ ມ້ວນທ້າຍວຽກງານເພື່ອໃຫ້ ເສັດສີ້ນພາລະກິດໃນທ້າຍປີ ທ່ານ Obama ຈະຢູ່ຕ່າງປະເທດ ຂະນະທີ່ບັນດາຜູ້ແທນສະພາ ຟ້າວຟັ່ງພະຍາຍາມ ໃຫ້ທັນເສັ້ນ ຕາຍສໍາລັບຮັບຜ່ານງົບປະມານ ແລະພິຈາລະນາຮັດເຄ່ງ ການ ລົງໂທດທາງເສດຖະກິດ ຕໍ່ອີຣ່ານ ປະທານາທິບໍດີ  Obama ແລະ ສະຕີໝາຍເລກນຶ່ງ ທ່ານນາງ Michelle ຈະນໍາພາຄະນະຜູ້ແທນ ສະຫະລັດ ເດີນທາງໄປນະ ຄອນ Johannesburgຊຶ່ງ ຄາດວ່າ ຈະຮວມທັງອະດີດປະທານາທິບໍດີ George W Bush ນໍາ ທ່ານ Obama ກ່າວວ່າ : ທໍານຽບຂາວ ໄດ້ພະຍາຍາມຈັດແຈງ ໝາຍກໍານົດການເດີນທາງຂອງ ປະທານາທິບໍດີ ຊຶ່ງ ຈະມີຂຶ້ນໃນລະຫວ່າງອາທິດດຽວເທົ່ານັ້ນ ທີ່ຄາດວ່າ ທັງສະພາຕໍ່າແລະສະພາສູງ ຄົບຄະ ນະ ຈະມາປະຊຸມກັນເພື່ອປະຕິ ບັດງານໃຫ້ເສັດສີ້ນໃນທ້າຍປີ ບັນດາຜູ້ແທນປະເຊີນໜ້າ ກັບເສັ້ນຕາຍ ໃນວັນສຸກຈະມາເຖິງນີ້ ເພື່ອອະນຸມັດງົບປະມານໃຫ້ລັດຖະບານ ຫລືສ່ຽງຕໍ່ ການປິດບາງພາກສ່ວນຂອງໂຮງການລັດຖະບານກາງລົງອີກ ໃນຕົ້ນປີໜ້າ ທ່ານ Obama ຕ້ອງການຮ່າງງົບປະມານ ທີ່ທັງສອງຝ່າຍເຫັນດີນໍາກັນ ທີ່ຮວມທັງການຕໍ່ ການຊ່ວຍເຫລືອຂອງລັດຖະບານກາງ ແກ່ຜູ້ທີ່ຍັງຫວ່າງງານ ອອກໄປອີກ ແຕ່ປະທານສະພາຕໍ່າ ທີ່ຄວບຄຸມໂດຍພັກຣີພັບບລິກັນ ທ່ານ John Boehner ເວົ້າວ່າ ທ່ານປະທານາທິບໍດີຄວນຈະເນັ້ນໜັກໃສ່ການຊຸກຍູ້ສົ່ງເສີມພາກສ່ວນເອກກະຊົນໃຫ້ ແຂງແຮງຂຶ້ນ ຫລາຍກ່ວາຈະສຸມໃສ່ ການແກ້ໄຂບັນຫາຂອງລັດຖະບານ ອາທິດນີ້ ອາດຈະເປີດເຜີຍໃຫ້ຮູ້ເຊັ່ນກັນວ່າ ບັນດາຜູ້ແທນມີຄວາມຕັ້ງໃຈທີ່ຈະປະຕິບັດ ຕາມຄໍາຂູ່ທີ່ວ່າຈະຮັດເຄ່ງການລົງໂທດຕ້ານອີຣ່ານ ນັ້ນຫລືບໍ່ ເຖິງແມ່ນວ່າໄດ້ມີການ ເຕືອນຈາກທໍານຽບຂາວ ກໍຕາມວ່າ ການເອົາມາດຕະການແບບນັ້ນ ອາດຈະບ່ອນທໍາ ລາຍການເຈລະຈານາໆຊາດ ທີ່ກໍາລັງດໍາເນີນໄປຢູ່ ກ່ຽວກັບໂຄງການນິວເຄລຍຂອງ ອິຣ່ານນັ້ນ